**2018 gruodžio 14 dieną 17 val. „Kelionės teatras“ kviečia į šventinį Kalėdinį spektaklį vaikams „Atrask Kalėdų stebuklą".** Šis spektaklis yra ne tik nuotaikingas, kupinas kalėdinės nuotaikos, bet ir pamokantis, nešantis šviesią žinią apie kalėdų stebuklą, kadangi skatina mylėti, atleisti ir dalintis gėriu su visais visais.

Spektaklio režisieriai - scenarijaus autoriai: Donata Kielaitė ir Jurgis Valančauskas

Vaidina: Jurgis Valančauskas, Diana Anevičiūtė – Valiušaitienė ir Donata Kielaitė

 Programos trukmė – **1 valanda.**

**Trumpai apie Kalėdinį spektaklį „Atrask Kalėdų stebuklą“**

Kalėdos, - stebuklingas metas, o pats magiškiausias ir vaikų laukiamiausias dalykas per Kalėdas, - Kalėdų Senelio ir Snieguolės apsilankymas.

Spektaklio pradžioje pas vaikus atkeliavusi Snieguolė paverčia vaikus nykštukais, nes juk Kalėdos, - stebuklų metas, - ir mes galime virsti kuo tik norime. Vaikai su Snieguole sudainavę nykštukų dainelę, sugalvoja pokštą, - atėjus Kalėdų seneliui, apsimesti, kad jie ne vaikai, o nykštukai! O ar Kalėdų senelis supras vaikų išdaigą ir atpažins vaikus, -

paaiškės programos eigoje.

Mūsų Kalėdų senelis - nepaprastas, - jis apkeliavęs visas pasaulio šalis ir moka sveikintis visomis pasaulio kalbomis. Ne veltui Kalėdų senelis pasisveikina ir raganaičių kalba su vaikais, juk spektaklio metu vaikai išmoks šnekėti linksmąja raganaičių kalba ir net dainuoti raganaičių dainelę.

Tačiau atėjus laikui paskaityti vaikų atsiųstus Kalėdų seneliui laiškus, ir ištraukus patį didžausią voką, paaiškėja, kad jame nieko nėra! **Kažkas pavogė visus Kalėdų seneliui rašytus laiškus!**

Kas gi ta vagilė? Ir kodėl ji taip pasielgė? Kodėl taip trokšta, kad niekas daugiau niekada nebetikėtų Kalėdomis? Gal ji kažko pavydi? O gal niekada nėra gavus dovanų? O gal jai trūksta šilumos ir meilės? Kodėl ji taip pasiielgė, paaiškės spektaklio eigoje.

Mat nėra negerų vaikų, yra tik negeri poelgiai.

Kalėdų senelis su Snieguole leidžiasi į kupiną nuotykių Kalėdų seneliui rašytų laiškų paiešką. O beeieškodami laiškų bei laiškų pagrobėjo, atrandą kažką netiko – **KALĖDŲ STEBUKLĄ**, kuris slepiasi giliai giliai kiekvieno mūsų širdelėse. Tai meilė ir atlaidumas.

Kas juos turi, - tas turi didžiausias kalėdines dovanas.

Spektaklyje gausu šventinių dainų, kurių metu visi dainuosime atverdami

savo širdeles sau ir vieni kitiems: Nykštukų dainelę, Kalėdų senelio dainelę, raganaičių dainelę, dainelę “Kalėdos.”

Pasibaigs spektakliui.,Snieguolė ir Mirabelė padovanoja kiekvienam vaikučiui ant delniuko arba veiduko stebuklingą snaigę, kuri išpildo visus norus, tik svarbu labai tikėti.

(Snaigės yra piešiamos su specialiais dažais, skirtais piešti ant veidų)

**Truputis informacijos apie spektaklio kūrėjus:**

Lietuvos Nacionalinio dramos teatro aktorė Diana Anevičiūtė - Valiušaitienė (vagilės Mirabelės vaidmuo), sukūrusi daugiau nei 40 vaidmenų. Tai universali aktorė, kuri kuria tiek charakteris roles, tiek dramatinius vaidmenis, tokiuose spektakliuose kaip Masalskio „Nuolankioji“, „Mūsų miestelis“ .

Aktorė Donata Kielaitė (Snieguolės vaidmuo) yra amžinatilsi profesorės Algės Savickaitės mokinė, kuri vaidino Lietuvos Nacionaliniame Dramos teatre, Valstybiniame Šiaulių dramos teatre.

Aktorius Jurgis Valančauskas (Kalėdų senelio vaidmuo) pasižymi ypatingu gebėjimu užmegzti šiltą ir betarpišką kontaktą su vaikais.

P.s.: apie aktorius ir jų darbą su vaikais galite pasiskaityti straipsnyje „Aktoriai augina jaunuosius kūrėjus“ <https://www.lzinios.lt/lzinios/Kultura-ir-pramogos/aktoriai-augina-jaunuosius-kurejus/210827/>